<classify> SHIRIKA la Uwakala wa Meli Tanzania TASAC, limetoa viti 10 vya walemavu wheelchair, vyenye thamani y ash. Milioni 10 jijini Dar es Salaam.Mkurugenzi Mtendaji wa TASAC, Emmanuel Ndomba alisema hayo wakati akikabidhi viti hivyo kwa Kundi la Tanzanite Disabled Art ambalo liliomba msaada huo kwa shirika hilo.Ndomba alisema shirika lilisikia maombi ya kundi hilo kuwa wanahitaji usaidizi wa baiskeli hizo za kuwawezesha kutembea kwani TASAC lina jukumu la kuitumikia jamii.Pia alisema mbali na kutoa msaada huo shirika hilo limeandaa semina ambayo kwa watu wenye uoni hafifu ili wajue watafanya nini inapotokea tatizo kwenye vyombo vya baharini.Naye Katibu wa Kundi hilo, Said Machaku alishukuru kwa msaada huo na kuelezea kuwa bado wana uhitaji wa baiskeli pamoja na magongo kwani kikundi hicho kina wanachama 150 hivyo wanakaribisha wadau wengine waweze kujitokeza.Tunashukuru TASAC kwa kututambua sisi tulio na mahitaji maalum kwani wenye mahitaji maalum wanaamini watu wengi wakifanya hivi mahitaji waliyonayo yatapungua, alisema.  <topic>: KITAIFA 